Apklausos sąlygų 4 priedas

KJP ŠTABO VALGYKLOS PASTATO 2M1p LANGŲ KEITIMO TECHNINĖ SPECIFIKACIJA


	Eilės Nr.
	Medžiagų, gaminių pavadinimas
	Panaudojimo sritis
	Charakteristika, techniniai ir įrengimo reikalavimai

	TS-1
	Ardymo darbai
	Lauko darbai
	Konstrukcijų išmontavimas ir išardymas turi būti atliekamas etapais pagal vykdomų darbų eigą;
· Rangovas išardo stoglangius, angą sandariai užtaiso iki naujo stoglangio montavimo. 
· Prieš atliekant remonto darbus rangovas privalo įsivertinti ir aptarti su užsakovu galimus trukdžius sklandžiam darbų atlikimui. Neaptarus ir pradėjus darbus visi trukdžiai rangovo atsakomybėje, o darbai privalo būti atlikti.
· Naudojamos tik tos medžiagos kurios turi Europos techninį liudijimą (ETL) ir yra su CE ženklu ženklintos išorinės tinkuojamos sudėtinės termoizoliacinės sistemos. Technologiškai užbaigus darbus pateikiamas garantinis raštas ir EC.
· Statybinės atliekos tvarkomos pagal LR atliekų įstatymo Nr. VIII-787 31 straipsnyje nustatyta tvarka.

	TS-2
	Stoglangių montavimas
	Lauko darbai
	Montuojami Velux stoglangiai  8 vnt. 114x118 cm stoglangiai bei 2 vnt. 55x78 cm stoglangiai.
Montuojami pagal gamintojo rekomendacijas. Stogo lango montavimo komplektai įeina į lango montavimo sąvoką.
Medžiagos: skaidriu laku nulakuota pušies mediena. 
Ypatybės: viršutinė rankena, Thermo Technology™ izoliacijos sistema, dviejų kamerų stiklo paketas, integruota vėdinimo sistema 
[bookmark: _GoBack]Stogo lango šilumos laidumas: 1.1 W/(m2k)
Stiklo paketo šilumos laidumas: 0,6 W/(m2k)
Garso izoliacija: 32 dB
Stoglangių linija: Standard
Garantija: 10 metų
Sudėjus stoglangius, visi stogo sluoksniai (hidroizoliacija, šiltinimas, garo izoliacija, vėjo apsauga ir kt.) turi būti tinkamai sujungti ir užbaigti ties stoglangių rėmais. Užtikrinti, kad tarp stogo sluoksnių ir stoglangių nebūtų tarpelio, kuris galėtų sukelti šilumos nuostolius ar drėgmės prasiskverbimą. Visos jungtys turi būti sandarios, naudojant tinkamas sandarinimo medžiagas ir tvirtinimo priemones, atitinkančias gamintojų rekomendacijas.

	TS-3
	Stoglangių angokraščių atstatymas iš vidaus
	Vidaus darbai
	Po stoglangių sumontavimo, angokraščiai turi būti atstatyti. Montuojamas gipsas, angokraštis glaistomas bei dažomas. Panašia spalva į esamą.
Gipskartonio plokščių montavimas:
· Po stoglangių įrengimo angokraščiai atstatomi naudojant gipskartonio plokštes (GKP). Plokštės turi būti paruošiamos ir tvirtinamos prie sienų ar lubų pagal gamintojo instrukcijas bei standartą ST 211573430.01:2020. Šis standartas reglamentuoja metalinio arba medinio karkaso ir gipskartonio plokščių sistemų montavimą, įskaitant pertvaras, lubas, sienų apkalas ir šachtų sistemas. Taip pat leidžia klijuoti plokštes prie masyviųjų sienų.
Glaistymas ir armavimas:
· Ant sumontuotų plokščių paviršiaus atliekamas glaistymas, kurio metu dedama stiklo pluošto juosta, užtikrinanti siūlių tvirtumą ir atsparumą įtrūkimams. Glaistymas turi būti atliktas kruopščiai, užtikrinant lygų ir vientisą paviršių.
Dažymas:
· Atlikus glaistymą ir jo išdžiūvimą, paviršius turi būti dažomas ne mažiau kaip du kartus. Dažai parenkami taip, kad užtikrintų ilgalaikį paviršiaus atsparumą ir estetinį vaizdą.
Kokybės valdymas:
Visi montavimo ir apdailos darbai turi būti atliekami pagal kokybės valdymo sistemą, kuri atitinka LST EN ISO 9000:2015 standartą. Tai reiškia, kad darbų procesai turi būti sistemingi, prižiūrimi ir kontroliuojami, siekiant užtikrinti aukštą darbų kokybę bei atitikimą techninėms specifikacijoms.

	TS-4
	Papildoma informacija
	
	· Visi darbai, kurie nėra tiesiogiai nurodyti šioje techninėje specifikacijoje, tačiau būtini darbų užbaigimui kokybiškai ir pilnai, laikomi natūralia darbo dalimi ir privalo būti atlikti. Papildomas apmokėjimas už juos nebus taikomas.
· Atkreipiame dėmesį, kad visų darbų atlikimo metu, teritorijoje bus žmonių ir transporto priemonių.
· Medžiagoms ir gaminiams turi būti pateiktos eksploatacinių savybių deklaracijos pagal statybos reglamentą STR1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas.



